यह हालांकि एक मुकम्मल जवाब था पर अभी भी किसी के पास इन जिज्ञासाओं के समाधान का कोई रास्ता नहीं है कि 1980 के पहले कमलनाथ क्या थे और किस जाति के हैं. दोस्ती बनी सीढ़ी आपातकाल से पहले कमलनाथ की कंपनी ईएमसी लिमिटेड घाटे में चलने के कारण बंद होने के कगार पर थी. कहा तो यह भी जाता है कि तब कर्मचारियों को तनख्वाह देने के लिए कंपनी के पास पैसे भी नहीं थे. ऐसे में कमलनाथ को दून स्कूल के अपने सखा संजय गांधी की याद आई जिन की तूती देशभर में बोल रही थी. तब संजय गांधी की मरजी के बगैर एक पत्ता भी नहीं हिलता था.